b'\n_START_ARTICLE_\nZvezdne steze 3: Iskanje Spocka\n_START_SECTION_\nVsebina\n_START_PARAGRAPH_\nPotem, ko je bil ustvarjen planet Genezis, je ta razgla\xc5\xa1en za tabu temo. Planet le\xc5\xbei v nevtralnem obmo\xc4\x8dju (coni) in dogovorjeno je, da ga lahko obiskujejo samo raziskovalne ladje. Vzporedno s tem posku\xc5\xa1ajo in uspejo Klingonci pridobiti na\xc4\x8drte za stvaritev \xc2\xbbsuperoro\xc5\xbeja\xc2\xab, s katerim bi s prostranih \xc5\xa1irjav vesolja izbrisali Zvezdno floto. Oro\xc5\xbeje ho\xc4\x8dejo uporabiti za izbris avtohtonega (tam \xc5\xbeive\xc4\x8dega, domorodnega) \xc5\xbeivljenja in ga pozneje prilagoditi zase._NEWLINE_Raziskovalna ladja, ki se trenutno nahaja v bli\xc5\xbeini planeta Genezis (po latinsko \xc2\xbbSTVARJENJE - GENEZA\xc2\xab), odkrije kapsulo Spocka in nenavadne oblike \xc5\xbeivljenja. Vulkanka Saavik in Kirkov sin dr. David Marcus se spustita na povr\xc5\xa1je, kjer na relativno majhnem podro\xc4\x8dju le\xc5\xbeijo tropi in led. Ugotovita, da so trdo\xc5\xbeive bakterije do\xc5\xbeivele pospe\xc5\xa1eno evolucijo. Medtem je raziskovalna ladja uni\xc4\x8dena od Klingoncev, ki ho\xc4\x8dejo imeti talce. Vulkanka najde Spockovo telo, ki je \xc5\xbeal brez duha in zavesti ter s tem znanja, ki ga je posedoval Spock._NEWLINE_Admiral Kirk medtem z Enterprise prispe na vesoljsko postajo. Tam sre\xc4\x8da Spockovega o\xc4\x8deta, ki mu da namig, da Spockova du\xc5\xa1a \xc5\xa1e vedno \xc5\xbeivi in da je bistvo vsakega Vulkanca ve\xc4\x8dno. Na podlagi namiga admiral Kirk pregleda video posnetke in odkrije pojasnilo, zakaj, se zdravnik McCoy (ki ima vzdevek \xc2\xbbpilula\xc2\xab) nenavadno obna\xc5\xa1a. Kirk s svojo zvesto posadko sabotira Excelsior (nova ladja z eksperimentalnim, \xc5\xa1e hitrej\xc5\xa1im pogonom transwarp) in poleti tudi z McCoyem proti Genezis. Tam se sre\xc4\x8da s Klingonsko bojno kri\xc5\xbearko. Ker imajo Klingonci talce, z njimi izsiljujejo Kirka, da jim preda vse na\xc4\x8drte \xc2\xbbsuperoro\xc5\xbeja\xc2\xab, Kirkov sin pa se \xc5\xbertvuje, da re\xc5\xa1i Vulkanko in Spockovo mlado telo brez du\xc5\xa1e in zavesti. Obe ladji utrpita veliko \xc5\xa1kodo, vendar pa klingonsko oro\xc5\xbeje \xc5\xa1e deluje, zato Kirk kapitulira. Med kapitulacijo se posadka Enterprise (\xc2\xbbpodviga\xc2\xab) uspe teleportirati na Genezis. Pred tem spravijo v tek samouni\xc4\x8denje in tako dobr\xc5\xa1en del Klingonske posadke, ki je, mimogrede, do zob oboro\xc5\xbeena, spravijo na oni svet. Kapitan klingonske kri\xc5\xbearke se teleportira na Genezis, kjer se s Kirkom spopadeta za \xc5\xbeivljenje, medtem pa Genezis hitro propada, ker je Kirkov sin uporabil za ustvarjalno martico Genezisa nestabilne subatomske delce. Po spopadu ukanijo zadnjega Klingonca in se odpravijo proti Vulkanu. Tam se opravi starodaven obred, med katerim se McCoy re\xc5\xa1i nadle\xc5\xbenega emocialno odsotnega Spockovega razuma, Spock pa si opomore._NEWLINE_V filmu, ki je nekak\xc5\xa1na obrnjena zgodba iz legendarnega drugega dela, je osnovno sporo\xc4\x8dilo tole: \xc2\xbbDobrobit enega je ve\xc4\x8d kot dobrobit mnogih.\xc2\xab\xc2\xa0Admiral Kirk je na koncu pripravljen sprejeti pravi\xc4\x8dno kazen, \xc4\x8deprav je ravnal v dobrobit prijateljstva in utemeljeni sum o obstoju Nesmrtne Spockove du\xc5\xa1e.'